Toe ons laas daar was, kon jy jou voertuig uit die pad uit by die grenspos stop en na die hotel toe stap vir 'n ete of soiets. Geen ge-paspoort stempelry nie.
Proffie as ek reg verstaan is n groot deel van die pas nog aan Suid Afrikaanse kant. Kan n mens dit ry of word jy beperk tot "iewers". Ek neem aan dit is waarna jy verwys waar jy se ek moet n permit of iets by Polisie kry. Dit is nou n teleurstelling en ek weet nie of ek op my ouderdom weer die geleentheid gaan kry om daar te kom nie. Nou ja as dit nie kan nie dan is dit ook om n rede so bestem.
Die ou by die Lesotho grenspos was besig om 'n skaap te slag en sy hande was vol bloed met van die vleis op die tafel. Ons het toe maar self ons paspoorte gestempel en self hek oopgemaak en deurgery.
Pak 'n mandjie en stop iewers op pad af om 'n broodjie en koffie te geniet. Dit bly mooi, veral in die somer.
Jy vat hom reg, dit is iets wat 'n mens ten minste een maal moet doen. Jammer die hotel was gesluit. Aangename 'cosy' atmosfeer en 'n goeie uitkykpunt vanuit die sitkamer oor die pas.
Piet, bly julle het dit ervaar. Stem saam die afkom veral daardie eerste km is erger as die opgaan. Elmarie sit met haar kop tussen haar bene want sy wil dit nie sien nie.
Ek hoor vanmiddag oor die Radio dat sneeu op die Sani Pas geval het.........3 dae na ons daar gery het.
Ons het dit in 2018 gedoen en ek was nogal teleurgesteld to ons bo kom. Ek het vir weke daarna uitgesien maar afgesien van die pragtige natuurskoon was die pad niks meer as n goeie grondpad nie.